Pemecutan, Dénpasar Barat, Dénpasar

Kelurahan **Pemecutan** (aksara Bali: ᬧᭂᬫᭂᬘᬸᬢᬦ᭄) inggih punika silih tunggil kelurahan sané magenah ring Kecamatan Dénpasar Barat, Kota Dénpasar, Provinsi Bali, Indonésia.

## Lelintihan
Aran Kalurahan Pemecutan tan lémpas saking lelintihan aran Désa Pemecutan, punika Kalurahan Pemecutan duk sané lintang dados pahan saking Désa Pemecutan sané ngapentang saking Meregaya ngantos Ubung. Désa Pemecutan sané lintang magenah ring Kabupatén Badung. Kabupatén Badung punika kakepah dados kalih, punika Kabupatén Badung miwah Kota Dénpasar sekadi mangkin. Makakalih Wawengkon Dati II mangkin sadurungné pahan saaking Karatuan Badung sasampun Karatuan Bali. Krana punika aran Pemecutan mawit saking lelintihan Karatuan Badung sané mapaiketan sareng lelintihan Puri Pemecutan, mawinan puri punika dados pusat saking Désa Pemecutan.

Asal usul aran Désa Pemecutan. Mawit pustaka saking lontar-lontar babad sané wénten ring panglingsir Puri Pemecutan, saking wit kawian sarjana barat miwah wit liyanan sané wénten ring Museum Bali ring Dénpasar, ring Pusat Dokuméntasi Kebudayaan Bali, Propinsi Bali ring Kota Dénpasar miwah kajangkepin sareng wit monumentalis sekadi Pura Tambang Badung. Kasengguh pinaka raja-raja Tabanan miwah Badung punika parisentana Arya Damar saking Majapahit, budal ring Bali warsa 1343 sareng Mahapatih Gajah Mada sané kaaptiyang olih P.L. Van Bloeman Waanders ring suratan ipun warsa 1868. Arya Damar madué akéh putra, silih tunggil putra ipun maparab Nerarya Wangun Graha, silih tunggil saking 4 putra Nerarya Wangun Graha sané kagenahang ring Badung maparab Nararya Bandhana.

Silih sinunggil cucu-cucu Nararya Bandhana ring Badung punika Arya Bebed, ida seneng mayoga semédi, ngamargiang "Déwa Sraya" ribg genah-genah suci antuk nunas panugrahan miwah kajayaan, kasarengin punggawa satya ipun Ki Andhagala. Ri tatkala mayoga semédi ring pucak gunung Batur, semédi nyané kaasil sesampun polih ujian meweh saking Ida Batari Danu. Arya Bebed polih panugrahan marupa "pecut" miwah "tulup", taler polih suwéca kawibawaan ring kelod wawengkon sané kacingak "Badeng" sané kartosan dados kruna "Badung", sané salantur nyané makembang dados Karatuan Badung sané jimbar. Ri tatkala Arya Bebed durung dados manggala, ring Badung sampun wénten pusat-pusat manggala sekadi Tegal, Gelogor miwah Pasar Badung, pinih ungkur wénten Pemecutan sesampun Arya Bebed dados manggala.

Kauripan Arya Bebed wénten ring Karatuan Gélgél, ring duk pamerétahan Dalem Sagening (warsa 1580-1605) miwah ring duk pamerétahan Dalem Di Madé (warsa 1605-1686 ), putra Dalem Sagening. Ring pasemetonan sareng Dalem Gélgél, Dalem Di Madé punika mantu saking Arya Bebed, ngantos warsa 1638, Arya Bebed nyarengin numpas pamiwalan kapertama Patih Agung I Gusti Agung Maruti majeng Dalem Di Madé. Antuk jasa punika Arya Bebed kaicén gelar Kyayi Gedé Raka Jambé Pulé utawi Kyayi Anglurah Jambé Pulé. Sesampun Arya Bebed dados raja Badung, ida ngawangun puri (ring sisi kawan marga Thamrin ngantos ring Pemedilan mangkin) sané kaaranin ida Puri Pemecutan miwah ida maparab Kyayi Anglurah Pemecutan (I). Parab Pemecutan kaambil saking kruna "PECUT" satmaka panugrahan saking Ida Batara ring Batur. Salantur nyané kasengguh pinaka Arya Bebed madué 3 rabi. Rabi kaping tiga punika putri saking Wangsa Penataran ring Pemedilan, sané ngaembasang putera maparab Kyayi Anglurah magelar Kyayi Macan Gading. Ida sané polih tetamian Puri Pemecutan. Krana punika ida maparab KyayiAnglurahPemecutan (II). Kyayi Macan Gading madué tiga putra miwah asiki putri. Putra sané pinih duur nampi tetamian Puri Pemecutan miwah kaangkat dados Raja Badung sané magelar Kyayi Anglurah Pemecutan (III). Ida sané ngajimbarang wawengkon karatuan, ngantos karatuan Badung dados karatuan kasub ring Bali miwah munggahang kawibawaan Puri Pemecutan. Pasemetonan kekeetang antuk kawangun nyané palinggih-palinggih paibon 18, 16 palinggih ring Pura Tambang Badung miwah 2 ring jaba pasemetonan miwah kawargian kaleket antuk pamiara miwah pambinaan pangemong Pura Prasanak Tambang Badung sané akéh nyané 45 palinggih.

Mawit paiketan ring Pura Tambang Badung punika, kaprebekelan sané ipidan ring nampek Puri Pemecutan, kaaranin Kaprebekelan Pemecutan, sané salanturnyané kagentosin dados Désa Pemecutan. Désa Pemecutan kawawengkonin asiki Désa Pakraman Dénpasar, sané ngajangkepin Désa Dangin Puri, Désa Dauh Puri miwah Désa Pemecutan (sané mangkin makasami dados kalurahan). Mawit Séwala Kaputusan Gubernur Manggala Daérah Tingkat I Bali No 57 Warsa 1982 pinanggal 1 Juni 1982 Désa Pemecutan kamekarang dados Kalurahan Pemecutan, Désa Pemecutan Kaja, Désa Pemecutan Klod. Ring warsa 1989 Kalurahan Pemecutan kamekarang malih dados Kalurahan Pemecutan, Désa Tegal Harum, miwah Désa Tegal Kerta. Antuk séwala kaputusan punika kaadegang nyané Kalurahan Pemecutan, ring Dénpasar Barat.

## Géograpis
### Iklim
Indik iklim ring Kalurahan Pemecutan nénten tios sareng wawengkon liyanan ring Indonésia ring ketah nyané kakepah dados kalih musim punika musim sabeh miwah musim panes. Musim sabeh ring sasih Oktober ngantos Maret taler sisa nyané pinaka musim panes antuk curahan sabeh rerata sawatara 65&nbsp;mm / sasih sareng suhu udara rerata sawatara riantara 19&nbsp;°C-34&nbsp;°C.

### Wates Wewidangan
Wates wewidangan administratip nyané minakadi:

### Pawiguna wawengkon
Jimbar wawidangan kalurahan Pemecutan 1,98&nbsp;km2, pawiguna ipun luiré:
* Paumahan 96 Ha
* Sétra 11 Ha
* Pakarangan 60 Ha
* Taman 15,97 Ha
* Pakantoran 2,7 Ha
* Fasilitas Umum liyanan 12,33 Ha

## Pamréntahan
### Kalurahan
Wawidangan Kalurahan Pemecutan madué lima welas lingkungan utawi banjar dinas, inggih punika:

# Lingkungan Kertha Dharma
# Lingkungan Kertha Pura
# Lingkungan Merta Jaya
# Lingkungan Merta Yoga
# Lingkungan Penyaitan
# Lingkungan Kerandan
# Lingkungan Pemedilan
# Lingkungan Tegallinggah
# Lingkungan Busung Yéh Kauh
# Lingkungan Busung Yéh Kangin
# Lingkungan Celagi Gendong
# Lingkungan Gelogor
# Lingkungan Alangkajeng Menak
# Lingkungan Alangkajeng Gedé
# Lingkungan Pemeregan

### Désa Adat
Mawit adat ring Kalurahan Pemecutan rumasuk ring Désa Pakraman Dénpasar, sané magenah ring kalih Pamréntahan tingkat II (Kabupatén Badung miwah Kota Dénpasar) miwah magenah ring 5 kecamatan (Kuta, Kuta Utara, Dénpasar Utara, Dénpasar Timur miwah Dénpasar Barat), antuk pahan nyané inggih punika:
;Désa Pakraman Dénpasar:

* Banjar Kerta Pura
* Banjar Busung Yéh Kauh
* Banjar Busung Yéh Kangin
* Banjar Penyaitan
* Banjar Kerandan
* Banjar Pemedilan
* Banjar Tegallinggah
* Banjar Puri
* Banjar Pemeregan
* Banjar Celagi Gendong
* Banjar Glogor
* Banjar Alangkajeng Gedé
* Banjar Alengkajeng Menak
* Banjar Kerta Darma
* Banjar Merta Jaya
* Banjar Marga Jati
* Banjar Balun
* Banjar Mekar Manis
* Banjar Kerta Sari
* Banjar Kerta Jati
* Banjar Semila Jati
* Banjar Tulang Ampian
* Banjar Merta Yasa
* Banjar Panti Gedé
* Banjar Panti Sari
* Banjar Blong Menak
* Banjar Blong Gedé
* Banjar Geréncéng
* Banjar Tegal Balér Griya
* Banjar Tegal Agung
* Banjar Tegal Gedé
* Banjar Tegal Langon
* Banjar Tegal Kawan
* Banjar Tegal Dukuh Anyar
* Banjar Monang Maning
* Banjar Samping Buni
* Banjar Tenten
* Banjar Batan Nyuh
* Banjar Buagan
* Banjar Sading Sari
* Banjar Pekandelan
* Banjar Abian Timbul
* Banjar Margaya
* Banjar Teges Mas Jati
* Banjar Penamparan
* Banjar Sari Buana
* Banjar Asta Buana
* Banjar Manut Negara
* Banjar Merta Gangga
* Banjar Graha Santi
* Banjar Lumintang
* Banjar Wangaya Kaja
* Banjar Wangaya Kelod
* Banjar Lelangon
* Banjar Mekar Sari
* Banjar Gemeh
* Banjar Titih Klod
* Banjar Titih Tengah
* Banjar Titih Kalér
* Banjar Suci
* Banjar Batu Bintang
* Banjar Bumi Santi
* Banjar Éka Sila
* Banjar Sanglah
* Banjar Bumi Asri
* Banjar Bumi Sari
* Banjar Pengiasan
* Banjar Beraban
* Banjar Jematang
* Banjar Sumuh
* Banjar Bumi Werdi
* Banjar Abian Tegal
* Banjar Semblange
* Banjar Pekambingan
* Banjar Catur Panca
* Banjar Pelita Sari
* Banjar Tampak Gangsul
* Banjar Belaluan
* Banjar Belaluan Sad Merta
* Banjar Tengah
* Banjar Pucak Sari
* Banjar Tainsiat
* Banjar Kaliungu Kaja
* Banjar Kalanganyar
* Banjar Uma Sari
* Banjar Lumbung Sari
* Banjar Kayu Mas Klod
* Banjar Batu Mas
* Banjar Abasan
* Banjar Bun
* Banjar Tegal Sari
* Banjar Kaliungu Klod
* Banjar Kusuma Jati
* Banjar Tegal Harum
* Banjar Cemara Agung
* Banjar Sapta Bumi
* Banjar Bhuana Merta
* Banjar Sanga Agung
* Banjar Tegal Wangi
* Banjar Bhuana Asri
* Banjar Muliawan
* Banjar Bhuana Sari
* Banjar Panca Kerta
* Banjar Tunggul Aji
* Banjar Abian Basé

**Cutetan**

## Démograpi
Ring warsa 2016, akéh krama ring désa Pemecutan kirang langkung wénten 21.694 diri, kapah antuk 11.445 lanang miwah 10.249 istri, taler tingkat sex rasionyané kirang langkung 106.

## Pustaka

### Pranala jaba
*  Pamrentahan Propinsi Bali 
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Désa Pemecutan 
*cutetan: URL dados kauahin/ilang. Yening URL nenten aktip, ngiring kausap saking lis baduur.*